Kodipühüt

Kodipühüt, Evropalaine kodipühüt vai Järgeline kodipühüt () om üks'jäine kezalind Kananvuiččed-heimkundas, kaik toižed jädas tal'veks. Kahesa alaerikod om olmas. Ende oliba mectusen objektoil. Kazvab lindstajas hüvin.

 Ümbrikirjutand 
Täuz'kaznuden lindun hibj om 16..20 sm pitte, 80..145 g vedutte. Höunhišt om pakuižen polhe.

Alaerikod
 C. c. africana
 C. c. confisa
 C. c. conturbans
 C. c. coturnix
 C. c. erlangeri
 C. c. inopinata
 C. c. parisii
 C. c. ragonierii

 Elonlad 
Järgeline kodipühüt om levitadud Evropan, Afrikan i Päivlaskmaižen Azijan maiš. Tal'vdub Suviafrikas, Indijas da ümbri siš. Tuldas leten pohjoižmaihe semendkun augotišes. Äikerdoitas kaznudes heinäs, sätas pezoid man pindal. Emäč paneb kahesaspäi kaks'kümnehesai munid pezha, haudub niid 15−17 päivest i kazvatab pezakundad ižačun ühtnemižeta. Letas suvirandoile elokun-sügüz'kun lopus.

 Söte 
Lind söb kazmusid (semned, urbad, vezad) tobjimalaz, mugažo gavedid. Järgeline kodipühüt voib söda morijoid mehen täht piskal'heinän semnid, ristit traviše i läžub mugoižes lihaspäi kahthe..koumhe päivhäsai, surmid ei oleskele.

 Kacu mugažo 
 Pü
 Pöudpü

 Homaičendad 

Kategorii:Fazanižed
Kategorii:Živatad kirjamišton mödhe
Kategorii:Lindud